#### Številka: 03216-1/2014-3

Datum: 3. 3. 2014

**ZAPISNIK**

28. redne seje Odbora za urejanje prostora in urbanizem, ki je bila v ponedeljek 3. 3. 2014 s pričetkom ob 18.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Gregor Istenič, Sašo Rink in tajnik odbora Jan Skoberne.

NAVZOČNOST OPRAVIČIL: Bojan Albreht, mag. Maja Simoneti in Mag. Blaž Lokar.

NAVZOČI OSTALI VABLJENI:

Vodja Oddelka za urejanje prostora mag. Mirana Gajškas sodelavkama Alenko Pavlin in Barbaro Jovan, iz Oddelka za ravnanje z nepremičninami vodja Simono Remih, iz Oddelka za varstvo okolja vodja Nataša Jazbinšek Seršen s sodelavko Heleno Regina, za direktorico RRA LUR mag. Liljano Madjar Urša Kisovec in predstavnik izdelovalca urbanističnih rešitev Ferdo Jordan iz LUZ, d.d.

Na zasedanju so sklepčnost zagotovili 4 člani.

Gradiva so prejeli vsi člani odbora, svetniki že s sklicem 32. seje MS MOL, gradivo je dosegljivo tudi v elektronski obliki na spletnem naslovu:

-<http://www.ljubljana.si/si/mol/mestni-svet/seje/2010-2014/86586/detail.html>

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Dodatno je član odbora, mag. Blaž Lokar, z opravičilom posredoval še svoje podporno stališče k osrednji točki dnevnega reda.

Predsednik odbora, podžupan prof. Janez Koželj, je vodil sejo in dal v razpravo predlagan dnevni red. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 28. seje Odbora za urejanje prostora in urbanizem.**

Navzoči so bili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 27. redne seje odbora
2. Obravnava gradiva iz pristojnosti delovnega telesa mestnega sveta za 32. sejo MS MOL sklicana za 10. marec 2014:

**- 5. Dopolnjeni osnutek Odloka o občinskem podrobnem prostorskem načrtu 382 Stanovanjska soseska Koseze (del)**

1. Pobude in vprašanja

**AD 1**

**POTRDITEV ZAPISNIKA 27. REDNE SEJE ODBORA**

Pripomb na zapisnik ni bilo, zato je bil dan na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 27. redne seje odbora.**

Navzoči so bili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

**AD 2**

OBRAVNAVA GRADIVA IZ PRISTOJNOSTI DELOVNEGA TELESA MESTNEGA SVETA ZA 32. SEJO MS MOL SKLICANA ZA 10. MAREC 2014:

**- 5. Dopolnjeni osnutek Odloka o občinskem podrobnem prostorskem načrtu 382 Stanovanjska soseska Koseze (del)**

Gradivo je predstavila sodelavka OUP Barbara Jovan. Predsednik odbora prof. Janez Koželj je dopolnil uvodno razlago s svojim strokovnim stališčem o pristopu k reševanju prostorske zasnove in izbrani rešitve zazidave teh zemljišč, ki so predmet akta. Obrazložil je kriterije in načela v OPN in odgovoril je na vse dileme, ki so bile postavljene v času dajanja pripomb v postopku nastajanja akta, zadnjem članku časopisa Delo z dne 21.2.2014 in spremembe iz predloženega akta v primerjavi s prejšnjim aktom, ki ga je odbor obravnaval že na prejšnji seji odbora.

Član odbora mag. Blaž Lokar, ki je službeno v tujini, je pred sejo odbora članom po e-pošti posredoval svoje stališče, da akt podpira, vendar se skladno s poslovnikom Mestnega sveta njegovega glasu ne more upoštevati pri glasovanju.

Tako so si v razpravi vsi navzoči člani izmenjali svoja stališča.

Po zaključeni obravnavi je bil dan na glasovanje predlog

**SKLEPA:**

**Odbor za za urejanje prostora in urbanizem podpira sprejem Dopolnjenega osnutka Odloka o občinskem podrobnem prostorskem načrtu 382 Stanovanjska soseska Koseze (del).**

Navzoči so bili 4 člani.

Za sta glasovala 2 člana. Proti sta glasovala 2 člana.

Sklep **ni bil** sprejet.

**AD 3**

**POBUDE IN VPRAŠANJA**

Člani odbora niso razpravljali.

S tem je bil izčrpan dnevni red 27. seje odbora, ki jo je zaključil predsednik ob 19.00 uri.

Zapisal

*Jan Skoberne Prof. Janez KOŽELJ*

Višji svetovalec I. Predsednik